9.  การจัดการ

1. โครงสร้างการจัดการ

บริษัทฯ มีโครงสร้างการจัดการในรูปแบบของคณะกรรมการบริษัท ซึ่งจำแนกเป็นคณะกรรมจำนวน 3
คณะ ได้แก่ คณะกรรมการบริษัทฯ คณะกรรมการบริหาร และคณะกรรมการตรวจสอบ

(1) คณะกรรมการ

  นายบรรณพจน์ ดามาพงศ์ ประธานคณะกรรมการ

  ดร.ไพบูลย์ ลิมปพยอม รองประธานคณะกรรมการ

  นายบุญคลี ปลั่งศิริ กรรมการ

  นางศิริเพ็ญ สีตสุวรรณ กรรมการ

  ดร. พารณ อิศรเสนา ณ อยุธยา กรรมการ

  Ms. Chua Sock Koong กรรมการ

  นายธวัชชัย วิไลลักษณ์ กรรมการ

  ดร.ทนง พิทยะ กรรมการ

  ดร.โอฬาร ไชยประวัติ ประธานคณะกรรมการตรวจสอบ

  นายศิรินทร์ นิมมานเหมินท์ กรรมการตรวจสอบ

  นายวิทิต ลีนุตพงษ์ กรรมการตรวจสอบ

  1) กรรมการผู้มีอำนาจลงนามประกอบด้วย

-   นายบรรณพจน์ ดามาพงศ์ ลงนามและประทับตราสำคัญของบริษัทฯ หรือ

-   ดร.ไพบูลย์ ลิมปพยอม หรือ นายบุญคลี ปลั่งศิริ หรือ นางศิริเพ็ญ สีตสุวรรณ ลงนามร่วมกัน 2
    ท่าน และประทับตราสำคัญของบริษัทฯ

  2) ขอบเขตอำนาจหน้าที่ของคณะกรรมการบริษัท

-   ให้คณะกรรมการมีอำนาจกำหนดและแก้ไขเปลี่ยนแปลงชื่อกรรมการซึ่งมีอำนาจลงนามผูกพันบริษัทฯ
    ได้

-   คณะกรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
    ตลอดจนมติที่ประชุมผู้ถือหุ้น เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ
    เช่น เรื่องที่กฎหมายกำหนดให้ต้องได้รับมติที่ประชุมผู้ถือหุ้น การทำรายการที่เกี่ยวโยงกัน
    และการซื้อหรือขายสินทรัพย์ที่สำคัญตามกฏเกณฑ์ของตลาดหลักทรัพย์แห่งประเทศไทย
    หรือตามที่หน่วยงานราชการอื่นๆ กำหนด และรายการต่างๆ ตามข้อบังคับของบริษัทฯ ดังนี้

-   การขายหรือโอนกิจการของบริษัทฯ ทั้งหมดหรือบางส่วนที่สำคัญให้แก่บุคคลอื่น

-   การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัทฯ

-   การทำ แก้ไข หรือเลิกสัญญาเกี่ยวกับการให้เช่ากิจการของบริษัทฯ ทั้งหมดหรือบางส่วนที่สำคัญ
    การมอบหมายให้บุคคลอื่นเข้าจัดการธุรกิจของบริษัทฯ
    หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

-   การแก้ไขเพิ่มเติมหนังสือบริคณห์สนธิ หรือข้อบังคับบริษัทฯ

-   การเพิ่มหรือลดทุนของบริษัทฯ หรือการออกหุ้นกู้

-   การควบหรือเลิกบริษัท

-   คณะกรรมการอาจแต่งตั้งบุคคลอื่นใดให้ดำเนินกิจการของบริษัทฯ
    ภายใต้การควบคุมของคณะกรรมการ
    หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในระยะเวลาที่คณะกรรมการเห็นสมควร
    ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขอำนาจนั้นๆ ได้

(2) คณะกรรมการบริหาร

  นายบุญคลี ปลั่งศิริ ประธานคณะกรรมการบริหาร

  นายสมประสงค์ บุญยะชัย รองประธานคณะกรรมการบริหาร

  ดร. ดำรง เกษมเศรษฐ์ รองประธานคณะกรรมการบริหาร

  นายนิวัฒน์ บุญทรง รองประธานคณะกรรมการบริหาร

  นางบุษบา ดามาพงศ์ กรรมการบริหาร

  นางศิริเพ็ญ สีตสุวรรณ กรรมการบริหาร

  1) ขอบเขตอำนาจหน้าที่ของคณะกรรมการบริหาร

-   ควบคุมบริหารงานของบริษัทฯ ให้เป็นไปตามนโยบายที่คณะกรรมการบริษัทฯ กำหนดไว้
    และให้เป็นไปตามที่แถลงการดำเนินงานไว้ต่อที่ประชุมผู้ถือหุ้นบริษัทฯ

-   ให้ดำเนินงานและพิจารณาผลการปฏิบัติงานของบริษัทฯ
    ให้เป็นไปตามแผนการดำเนินธุรกิจที่คณะกรรมการบริษัทฯ กำหนด

-   ให้มีอำนาจอนุมัติและปรับปรุงแก้ไขแผนการดำเนินธุรกิจให้เป็นไปตามภาวะของธุรกิจ
    เพื่อให้เกิดประโยชน์ต่อการบริหารกิจการบริษัทฯ

-   ให้มีอำนาจอนุมัติงบประมาณการลงทุน และงบประมาณการดำเนินกิจการภายในวงเงินไม่เกิน
    800 ล้านบาท

-   ให้ประธานกรรมการบริหารรายงานผลการดำเนินงานต่อประธานกรรมการบริษัทฯ

(3) คณะกรรมการตรวจสอบ

  ดร.โอฬาร ไชยประวัติ ประธานคณะกรรมการตรวจสอบ

  นายศิรินทร์ นิมมานเหมินท์ กรรมการตรวจสอบ

  นายวิทิต ลีนุตพงษ์ กรรมการตรวจสอบ

  1) ขอบเขตอำนาจหน้าที่ของคณะกรรมการตรวจสอบ

-   ดูแลรายงานทางการเงินของบริษัทฯ ให้ตรงต่อความเป็นจริง ครบถ้วน เพียงพอ
    และเชื่อถือได้

-   ดูแลให้บริษัทฯ มีระบบการควบคุมภายในที่เหมาะสมและมีประสิทธิภาพ

-   พิจารณา คัดเลือก และเสนอแต่งตั้งผู้สอบบัญชีของบริษัทฯ

-   ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

-   ดูแลไม่ให้เกิดความขัดแย้งทางผลประโยชน์

-   ปฏิบัติการอื่นตามที่คณะกรรมการของบริษัทฯ มอบหมาย

-   จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบ

(4) คณะผู้บริหาร

  นายบุญคลี ปลั่งศิริ ประธานกรรมการบริหาร บริษัท ชิน คอร์ปอเรชั่นส์

  จำกัด (มหาชน)

  นายสมประสงค์ บุญยะชัย ประธานกรรมการบริหาร สายธุรกิจสื่อสาร

  โทรคมนาคมไร้สาย

  ดร.ดำรงค์ เกษมเศรษฐ์ ประธานกรรมการบริหาร สายธุรกิจสื่อสารดาวเทียม

  และธุรกิจต่างประเทศ

  นายนิวัฒน์ บุญทรง ประธานกรรมการบริหาร สายธุรกิจและสื่อโฆษณา

  นายอารักษ์ ชลธาร์นนท์ กรรมการบริหาร สายธุรกิจ-ธุรกิจ E-Business

  นางศิริเพ็ญ สีตสุวรรณ กรรมการผู้อำนวยการ

  นายเอนก พนาอภิชน ผู้จัดการสำนักบัญชีและการเงิน

(5) เลขานุการบริษัทฯ

  นายวิวัฒน์ สงสะเสน

2. การสรรหากรรมการและผู้บริหาร

บริษัทฯ ได้กำหนดแนวทางการสรรหาและแต่งตั้งกรรมการบริษัท ดังนี้

(1) ในการประชุมสามัญประจำปีทุกครั้ง กรรมการต้องพ้นจากตำแหน่งตามวาระเป็นจำนวน 1 ใน
    3 ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้
    ก็ให้ออกโดยจำนวนที่ใกล้ที่สุดกับส่วน 1 ใน 3
    กรรมการที่จะต้องออกจากตำแหน่งในปีแรกและปีที่ 2 ภายหลังจดทะเบียนบริษัทนั้น
    ให้ใช้วิธีจับฉลากกันว่าผู้ใดจะออก ส่วนปีหลังๆ ต่อไป
    ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
    กรรมการที่จะออกตามวาระนี้อาจเลือกเข้ามาดำรงตำแหน่งใหม่ก็ได้

(2) ในกรณีที่ตำแหน่งกรรมการว่างลง
    เพราะเหตุอื่นนอกจากถึงคราวออกตามวาระให้คณะกรรมการเลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามมาตรา
    68 แห่งพระราชบัญญัติบริษัทมหาชนจำกัด พ.ศ.2535
    เข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่าสองเดือน
    บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

ทั้งนี้ ข้อบังคับของบริษัทกำหนดให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการต่อไปนี้

  (1) ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ถือ

  (2) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1)
  เลือกตั้งบุคคลคนเดียวหรือหลายคนเป็นกรรมการก็ได้
  ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากัน
    เกินจำนวนกรรมการที่จะพึงมีหรือพึงจะเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

3. ค่าตอบแทนผู้บริหาร

+-----------------------+-----------------------+-----------------------+
| (1)                   |                       |                       |
| ค่าตอบแทนคณะกรรมการ 11 |                       |                       |
| ท่าน                   |                       |                       |
+-----------------------+-----------------------+-----------------------+
| เงินเดือน               | 18,000,000            | บาท                   |
+-----------------------+-----------------------+-----------------------+
| โบนัส                  | 2,192,000             | บาท                   |
+-----------------------+-----------------------+-----------------------+
| เบี้ยประชุม              | 600,000               | บาท                   |
+-----------------------+-----------------------+-----------------------+
| กองทุนสำรองเลี้ยงชีพ      | 360,000               | บาท                   |
+-----------------------+-----------------------+-----------------------+
| รวม                   | 21,152,000            | บาท                   |
+-----------------------+-----------------------+-----------------------+
| หมายเหตุ :             |                       |                       |
| เบี้ยประชุมทั้งหมดและ      |                       |                       |
| โบนัสบางส่วนเป็นการจ่ายให |                       |                       |
| ้กรรมการที่เป็นบุคคลภายนอก |                       |                       |
+-----------------------+-----------------------+-----------------------+
|                       |                       |                       |
+-----------------------+-----------------------+-----------------------+
| (2) ค่าตอบแทนคณะผู้บริหาร |                       |                       |
|     7 ท่าน*            |                       |                       |
+-----------------------+-----------------------+-----------------------+
| เงินเดือน               | 35,040,000            | บาท                   |
+-----------------------+-----------------------+-----------------------+
| โบนัส                  | 10,960,000            | บาท                   |
+-----------------------+-----------------------+-----------------------+
| กองทุนสำรองเลี้ยงชีพ      | 1,978,920             | บาท                   |
+-----------------------+-----------------------+-----------------------+
| รวม                   | 47,978,920            | บาท                   |
+-----------------------+-----------------------+-----------------------+
| * คณะผู้บริหาร หมายถึง    |                       |                       |
| กรรมการบ              |                       |                       |
| ริหารและผู้บริหารของบริษัทฯ |                       |                       |
| และค่าตอบแทนนี้ไม่รวมของ  |                       |                       |
| ผู้จัดการฝ่ายบัญชีและการเงิน |                       |                       |
+-----------------------+-----------------------+-----------------------+

4. การกำกับดูแลกิจการ

ในปี 2543 คณะกรรมการบริษัทฯ ได้มีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
(Code of best Practices) ตามแนวทางของตลาดหลักทรัพย์แห่งประเทศไทย

5.  การดูแลเรื่องการใช้ข้อมูลภายใน

บริษัทฯ มีนโยบายและยึดมั่นในจริยธรรม ความซื่อสัตย์ ความสุจริตใจในการดำเนินธุรกิจต่อลูกค้า
และผู้ถือหุ้น โดยมีข้อบังคับและบทลงโทษที่ชัดเจน ในกรณีที่พนักงานและผู้บริหารที่เปิดเผยข้อมูล
นำไปใช้ส่วนตนหรือกระทำการที่อาจขัดแย้งทางผลประโยชน์ อย่างไรก็ตามบริษัทฯ
กำลังอยู่ในระหว่างการจัดทำนโยบายเพื่อดูแลเรื่องการซื้อขายหุ้นของผู้บริหารและพนักงานของบริษัทฯ

6. บุคลากร

(1) บุคลากร

  บุคลากรของบริษัทฯ แบ่งได้ตามสายงานที่สำคัญๆ ดังนี้

  ----------------------------------- -----------------------------------
  หน่วยงาน                             จำนวนคน

  ผู้บริหาร                              18

  Corporate Finance                   54

  Support                             48

  รวม                                 120
  ----------------------------------- -----------------------------------

(2) นโยบายการพัฒนาบุคลากร

บริษัทฯ มีการจัดฝึกอบรมสัมนาให้แก่ผู้บริหาร และพนักงาน โดยเน้นการเพิ่มพูนทักษะ ความรู้
และพัฒนาศักยภาพสำหรับการปฏิบัติงานในปัจจุบัน และเตรียมความพร้อมสำหรับการพัฒนาในอนาคต
ซึ่งมีสำนักทรัพยากรบุคคล เป็นหน่วยงานที่รับผิดชอบ ดูแล การจัดหลักสูตรฝึกอบรม โดยแบ่งเป็น 3
ประเภท ดังนี้

1)  หลักสูตรเพื่อเพิ่มพูนสมรรถนะในการปฏิบัติงาน (Competency Training) ได้แก่
    Coaching Skills, Leadership Skills, Problem Solving, Decision
    Making, Project Management

2)  หลักสูตรเชิงเทคนิคในการปฏิบัติงาน (Technical / Functional Training) ได้แก่
    Advanced Internet, Situational English Conversation.